CELEX: C2005/106/37
Language: hu
Date: 2005-04-30 00:00:00
Title: C-102/05. sz. ügy: A Regeringsrätten 2004. október 15-i végzésével Skatteverket kontra A és B ügyben benyújtott előzetes döntéshozatal iránti kérelem

30.4.2005   
            
            
               HU
            
            
               Az Európai Unió Hivatalos Lapja
            
            
               C 106/19
            
         A Regeringsrätten 2004. október 15-i végzésével Skatteverket kontra A és B ügyben benyújtott előzetes döntéshozatal iránti kérelem
   (C-102/05. sz. ügy)
   (2005/C 106/37)
   Az eljárás nyelve: svéd
   A Regeringsrätten (Svédország) 2004. október 15-i végzésével, amely 2005. február 28-án érkezett a Bíróság Hivatalához, a Skatteverket kontra A és B ügyben előzetes döntéshozatal iránti kérelmet nyújtott be az Európai Közösségek Bíróságához.
   A Regeringsrätten a következő kérdésekről kéri a Bíróság döntését:
   
               1)
            
            
               Ellentétes-e tagállamok és harmadik országok közötti tőkemozgás szabadságáról szóló rendelkezésekkel, ha olyan helyzetben, mint a jelen ügy tényállása, A-t és B-t kedvezőtlenebbül adóztatják az X-től kapott osztalék tekintetében azért, mert X leányvállalata, Y nem Svédországban, hanem Oroszországban folytat üzleti tevékenységet?
            
         
               2)
            
            
               Van-e jelentősége annak, hogy A és B az Oroszországban folytatott üzleti tevékenység megkezdése vagy megváltoztatása előtt vagy azt követően szerzett X-ben részesedést?